Consociatio ex pacto Atlantico Septentrionali

Consociatio ex pacto Atlantico Septentrionali,; . sive Civitates Foederis Atlantici Septentrionalis,Nuntii Latini Bremenses, 26 Novembris 2011.Etiam Consociatio foederis Atlantici septentrionalis (www.circulus.fr). litteris compendiariis NATO et OTAN sive Latine CPAS,Circulus.fr. hodierna consociatio militaris est, quam anno 1949 Vasingtoniae plurimae civitates Americae Septentrionali et Europae Occidentalis sitae adversus Unionem Sovieticam, terras, civitatesque ei subiectas condiderunt. Quoniam belli nimis studiosa esset, civitates Europae Orientalis anno 1955 Pactum Varsoviense inierunt. Foedere Varsoviensi abrogato, OTAN autem mansit, immo aucta est. A die 1 Octobris 2024, secretarius generalis consociationis est Marcus Rutte post officium Ioannes Stoltenberg.

Praesidium consociationis Haren in vico Regionis Bruxellanae Belgiae, ac praesidium Effectionum Imperii Sociati prope Montem Belgiae iacet.

Civitates sociae
1949
Pactum Vasingtoniae mense Aprili anno 1949 sanctum est a praesidibus duodecim civitatum, quae erant Civitates Foederatae Americae, Canada, Britanniarum Regnum, Francia, Lusitania, Belgica, Luxemburgum, Nederlandia, Dania, Norvegia, Italia, Islandia.

1952
Anno 1952 accesserunt Graecia et Turcia.

1955
Anno 1955 accessit Germania Foederata

1966
Die 21 Februarii, Carolus de Gaulle praeses Franciae nuntiavit exercitum Francicum sub imperio NATO non iam futurum esse, quod periculum belli minuta esset.

1982
Anno 1982 accessit Hispania.

1999
Anno 1999 accesserunt Res publica Bohemica, Hungaria, Polonia.

2004
Anno 2004 7 civitates Europae Orientalis accesserunt: Lithuania, Lettonia, Estonia, Romania, Bulgaria, Slovenia, Slovacia.

2009
Anno 2009 accesserunt Croatia et Albania.

2020
Die 27 Martii 2020 Macedonia Septentrionalis membrum est facta colloquiis diurtunis propter litem de nomine cum Graecia finitis.Nuntius apud orf.at

2023
Die 4 Aprilis 2023, Finlandia socius facta est post recognitionem Turciae.Turkey approves Finland Nato membership bid

2024
Die 7 Martii 2024, Hungaria Turciaque tandem consentientibus Suecia tricesimus secundus socius consociationi accessit. apud merkur.de

Acta
Bellum Iugoslaviense primum
A die 12 Aprilis 1993 usque ad 20 Decembris 1995, OTAN caelum supra Bosniam et Herzegovinam tuebatur adversus aeroplana militaria hostium. Die 28 Februarii 1994, quattuor aeroplana Rei publicae Serbicae in domos in terra sitas impetum factura e caelo deiecit; tunc primum OTAN tamquam Consociatio (non singulae civitates hac Consociatione iunctae) armis missilibusque usa est.

A die 30 Augusti ad 20 Septembris 1995, pyrobolos displodentes in copias Rei publicae Serbicae Seraium et Gerapolim expugnaturas iaciebat. 

Pacto anno 1995 in Dayton facto copias paci tuendae IFOR, postea SFOR, in Bosnia et Herzegovina collocavit; quas anno 2004 Unio Europaea suscepit.

Bellum Iugoslaviense secundum (vel Cosoviense)
Die 24 Martii 1999, OTAN in Foederatam rem publicam Iugoslaviam pyrobolos displodentes 78 dies eo consilio deiciebat ne Albani ex Cosovo ab exercitu Serbico ulto expellerentur; plurima aedificia eo tempore pyrobolis destructa (adhuc de aedibus stationis televisificae et legationis Sinarum et aliis quoque aedificiis acriter disputatur), homines 1200 vel 2500 mortui, 55 vulnerati.

Die 12 Iulii 1999, copiae OTAN paci faciendae KFOR Cosovum invaserunt. Secundum decretum Consilii Salutis Consociationis Nationum n. 1244 ibidem securitatem publicam tuentur et copias Consociationis Nationum adiuvant. 

Iraquia
In Iraquia, OTAN milites novi exercitus Iraquiae exercet. Ibidem anno 2005 mense Septembri academiam militarem instituit.

Afgania
OTAN ab anno 2003 in Afgania exercitum ISAF ad securitatem civium in Afgania tuendam, potestatem gubernii eiusdem civitatis maiorem reddendam et eandem civitatem renovandam institutum administrat

Notae

 Exercitus Europaeus
 Incursio Russica in Ucrainam (2022)
 Ingeniaria militaris
 Oceanus Atlanticus
 Organizatio Securitati Cooperationique in Europa favendis

Bibliographia
Art, Robert J. 1998. Creating a Disaster: NATO's Open Door Policy. Political Science Quarterly 113 (3): 383–403. JSTOR 2658073.
Auerswald, David P., et Stephen M. Saideman, eds. 2014. NATO in Afghanistan: Fighting Together, Fighting Alone. Princeton University Press.
Behrman, Greg. 2007 The Most Noble Adventure: The Marshall Plan and the Time When America Helped Save Europe. Novi Eboraci: Simon & Schuster. ISBN 0743282639.
Bethlehem, Daniel L., et Marc Weller. 1997. The 'Yugoslav' Crisis in International Law. Cambridge International Documents Series, 5. Cantabrigiae: Cambridge University Press. ISBN 9780521463041. Google Books.
 .
 .
 .
 .
 .
 .
 Kaplan, Lawrence S. 2013. NATO before the Korean War: April 1949–June 1950. Cantiae Ohii: Kent State University Press.
 .
 .
 .
 .
 .
 .
 .
 .
 .
 .
 .
 .

Nexus externi

!
Categoria:Constituta 1949